Be'er Ŝeba

Be'er Ŝeba, Berŝeba aŭ Birŝeba estas urbo en la sudo de Israelo, en la dezerto Negevo. Ĝi estas la plej granda urbo en Negevo, kaj la sesa plej granda en Israelo, laŭ la stato de 2018 en Berŝeba vivis 209 000 loĝantoj sur areo de 117,5 kvadrataj kilometroj, kio rezultigas loĝdenson de 1 779 loĝantoj/km². Administre la urbo apartenas al la Suda Distrikto de Israelo. Ĝi estas konsiderita la regiona "ĉefurbo" de la sudo de Israelo, nome la Negevo. La setloloko estas tre antikva, kaj ĝi estas menciita en la Biblio. Nuntempe la loĝantaro preskaŭ komplete konsistas el judoj kiu origine venis al Israelo el arabaj landoj aŭ el la eksa Soveta Unio, kaj el la idoj de tiuj enmigrintoj. La urbo ankaŭ inkluzivas la Universitaton Ben-Gurion de Negevo. Famuloj En Be'er Ŝeba mortis la hungardevena kemiisto Ferenc Kőrösy. Ĝemelurboj Adana, Turkio, ekde 2001 Adis Abebo, Etiopio, ekde 2004 Cluj-Napoca, Rumanio, ekde 1991 Lyon, Francio, ekde 1977 Nišo, Serbio Oni, Kartvelio Parramatta, Aŭstralio La Plata, Argentino Seattle, Usono Vinipego, Kanado, ekde 1983 Wuppertal, Germanio, ekde 1977 Rosenheim, Germanio, ekde 1983 Esperanto-movado Estas gastiganto de Pasporta Servo tie.